Erik Haula

Erik Haula (sündinud 23. märtsil 1991 Poris) on Soome jäähokimängija, kes mängib NHL-i klubis New Jersey Devils keskründajana.

Jäähokit hakkas Haula mängima Soome klubis Ässät. 2009. aastal valis Minnesota Wild ta NHL-i draftis 182. valikuna. Aastatel 2010–2013 mängis Haula Minnesota Ülikooli jäähokimeeskonnas. Hooaja 2012–13 lõpus debüteeris ta American Hockey League'i klubis Houston Aeros. NHL-is tegi ta Wildi meeskonnas debüüdi 29. novembril 2013 mängus Colorado Avalanche'i vastu. Esimese värava lõi ta liigas 18. jaanuaril 2014 mängus Dallas Starsi vastu. Aastatel 2014–2017 mängis ta kolm hooaega Wildi põhikoosseisus.

Aastatel 2017–2019 mängis ta kaks hooaega Vegas Golden Knightsi ridades, jõudes 2018. aastal klubiga Stanley karika finaali. 2019. aasta juunis siirdus ta Carolina Hurricanesi. 2020. aasta veebruaris liitus ta Florida Panthersiga."Panthers acquire Haula, Wallmark, Luostarinen, Priskie from Carolina". Florida Panthers. 24.2.2020. Vaadatud 5.8.2020 2020. aasta detsembris sõlmis ta üheaastase lepingu Nashville Predatorsiga."Predaotrs sign Erik Haula to one-year contract". Nashville Predators. 23.12.2020. Vaadatud 25.12.2020

2021. aasta juulis sõlmis ta kaheaastase lepingu Boston Bruinsiga."Bruins announce free agent signings and transactions". nhl.com. 28.7.2021. Vaadatud 24.10.2021 Vaatamata tagasihoidlikule algusele tegi ta 2021/22 NHL-is oma paremuselt teise hooaja (18+26). 2022. aasta juulis kaubeldi Haula Bruinsist Pavel Zacha vastu New Jersey Devilsi.

2014. aasta maailmameistrivõistlustel võitis Haula Soome jäähokikoondise koosseisus hõbemedali.

 Viited 

 Välislingid 
 Erik Haula NHL.com lehel
 Erik Haula lehel hockeydb.com

Kategooria:Soome jäähokimängijad
Kategooria:Minnesota Wildi mängijad
Kategooria:Vegas Golden Knightsi mängijad
Kategooria:Carolina Hurricanesi mängijad
Kategooria:Florida Panthersi mängijad
Kategooria:Nashville Predatorsi mängijad
Kategooria:Boston Bruinsi mängijad
Kategooria:New Jersey Devilsi mängijad
Kategooria:Sündinud 1991